OpenLLM-France/wikimedia huggingface dataset:
# El cavaller negre (pel·lícula)

El cavaller negre (títol original en anglès: The Black Knight) és una pel·lícula britànica dirigida per Tay Garnett i estrenada el 1954. Ha estat doblada al català.

## Argument

L'acció té lloc a Camelot. Un sarraí s'alia amb el rei Marc de Cornualla per a fer fora el rei Artús. Mentrestant John, un jove i intrèpid ferrer, somnia en fer-se cavaller per poder casar-se amb Linet, la filla del comte de Yeonil. Aquest, però, desaprova aquesta relació. Un dia els sorprèn junts i John es veu obligat de fugir i amagar-se. Poc després, uns vikings assalten el castell, assassinant el comte i la seva família. Un dia, apareix a Anglaterra un cavaller negre que jura venjar la mort del comte i els seus.

## Repartiment

* Alan Ladd: John
* Patricia Medina: Linet
* André Morell: Sir Ontzlake
* Harry Andrews: El comte de Yeonil
* Peter Cushing: Sir Palamides
* Anthony Bushell: El Rei Artús
* Laurence Naismith: Major Domo
* Patrick Troughton: El Rei Marc
* Bill Brandon: Bernard
* Ronald Adam: l'abat
* Basil Appleby: Sir Hal
* Tommy Moore: l'aprenent
* Jean Lodge: la reina Ginebra
* Pauline Jameson: Dama Yeonil
* John Kelly: El llenyataire
* Jill Adams
* Faith Bailey
* Larry Dann
* Keith Davis
* George Howell

## Bibliografia

* Monthly Film Bulletin, Número 249 (anglès)
* Sight and Sound, octubre-desembre 1954 (anglès)
* Cahiers du cinéma, Número 50, agost-setembre 1955 (francès)

## Referències

* ↑ esadir.cat. El cavaller negre. esadir.cat.
* ↑ «The Black Knight». The New York Times.
# Rasa de Sant Miquel (Reus)

* Aquest article tracta sobre el curs fluvial del municipi de Reus. Vegeu-ne altres significats a «Rasa de Sant Miquel».
La Rasa de Sant Miquel és un curs fluvial al terme de Reus a la comarca catalana del Baix Camp.
Neix a la vora esquerra de la Riera de la Vidaleta, a uns 250 metres a l'est d'allà on hi ha fet cap la riera del Roquís, i a la mateixa distància al nord d'allà on el Camí Vell de la Selva travessa aquella riera. La Rasa fa de frontera entre la partida de Les Parellades i el terme d'Almoster, amb un recorregut d'uns sis-cents o set-cents metres.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 538. ISBN 8486387655.
# Torrent del Clot de l'Infern (Gósol)

El Torrent del Clot de l'Infern, que en el seu darrer tram és conegut també amb el nom de Riu de Bonner, és un afluent per l'esquerra de l'Aigua de Valls que transcorre íntegrament pel terme municipal de Gósol, al Berguedà.
Tot el seu curs transcorre per territoris integrats en el Pla d'Espais d'Interès Natural (PEIN) de la Generalitat de Catalunya i més concretament en l'espai de la Serra d'Ensija - Els Rasos de Peguera.

## Xarxa hidrogràfica

La xarxa hidrogràfica del Torrent del Clot de l'Infern, que també transcorre íntegrament pel terme municipal de Gósol, està constituïda per 21 cursos fluvials la longitud total dels quals suma 16.430 m.

## Enllaços externs

   * Taula amb les dades detallades de la xarxa hidrogràfica de l'Aigua de Valls full de càlcul

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# La Guerra Social

La Guerra Social va ser una publicació obrera nascuda a Barcelona el 1891. Sortia els dimecres i es va publicar fins al 1893. Va ser l'òrgan de les agrupacions socialistes catalanes. El seu objectiu era la defensa de l'ideari socialista entre els obrers catalans, en un context en què el socialisme vinculat al PSOE tenia moltes dificultats per arrelar entre el proletariat barceloní i català.

## Referències

* ↑ «Los inicios de "La Guerra Social" en Barcelona» (en castellà). El Obrero, 04-08-2017. Arxivat de l'original el 2020-02-27. [Consulta: 27 febrer 2020].
# El gladiador

El gladiador (títol original: The Gladiator) és un telefilm dirigit per Abel Ferrara el 1986. Ha estat doblat al català.

## Argument

Mentre que Rick Benton (Ken Wahl) ensenya a conduir al seu jove germà Jeff (Brian Robbins), el cotxe és atacat per un assassí psicopata. Colpejat diverses vegades a continuació, el vehicle, abandona la carretera i fa diverses voltes de campana. Jeff Benton és mort, Rick és hospitalitzat. A la seva sortida, blinda el seu automòbil, li afegeix tot de gadgets i es transforma en redreçador de culpa anomenant-se ell mateix "El gladiador", posant en problemes la policia.

## Repartiment

* Ken Wahl: Rick Benton / el gladiador
* Nancy Allen: Susan Neville
* Brian Robbins: Jeff Benton
* Robert Culp: Tinent Frank Mason
* Stan Shaw: Joe Barker
* Rosemary Forsyth: Loretta Simpson
* Bart Braverman: Dan
* Rick Dees: Garth Masters
* Michael Young: un periodista
* Garry Goodrow: el conductor borratxo del Cadillac
* Robert Phalen: Metge Maxwell
* Linda Thorson: La dona a classe
* Harry Beer: Franklin

## Rebuda

* Passat inapercebut en el seu pas a la televisió l'any 1986, aquest telefilm va conèixer una segona carrera a la televisió i en vídeo deguda al renom del director.

## Referències

* ↑ esadir.cat. El gladiador. esadir.cat.
* ↑ «The Gladiator». Allociné.
# Xarxa (desambiguació)

«Xarxa o Xàrcia» té aquests significats:
* Xarxa (pesca), ormeig de pesca constituït d'un teixit de fils nuats formant una retícula
* Xarxa (esport)
* Xarxa (anàlisi complexa)
* Xarxa elèctrica, infraestructura destinada al transport i distribució de l'electricitat
* Microxarxa, infraestructura local i descentralitzada de distribució d'electricitat
* Xarxa de transport, conjunt d'infraestructures destinades al transport de persones i mercaderies
* Xarxa mimètica, estructura emprada per a camuflar objectes en medis militars
* Xarxa interbancària o xarxa de caixers, és una xarxa informàtica que connecta els caixers automàtics dels diferents bancs i permet que aquests caixers automàtics puguin interaccionar amb les targetes de caixers automàtics dels bancs no nadius
* Sociologia: Xarxa social, estructura social composta per individus que estan connectats per un o més tipus d'interdependència com ara amistat, parentesc, interessos comuns, intercanvis financers, relacions sexuals, creences, coneixements o prestigi
* Comunicació:
** Xarxa de telecomunicacions, xarxa de comunicacions electròniques
** Xarxa informàtica, sistema de comunicacions electròniques formada per ordinadors
** Xarxa d'àrea local
** Xarxa sense fil
** La Xarxa o Xarxa de xarxes conegut com a Internet, conjunt d'ordinadors interconnectats
** La Xarxa, cadena pública de ràdio, creada l'any 1995 com una agrupació d'emissores municipals catalanes
** Xarxa privada, xarxa informàtica interna que no està connectada directament a internet
# Anastase Murekezi

Anastase Murekezi (nascut el 15 de juny de 1952) és un polític ruandès, membre del Partit Socialdemòcrata, que va ocupar el càrrec de primer ministre de Ruanda des del 24 de juliol de 2014 al 30 d'agost de 2017.
En anteriors governs va ser ministre de Treball, Agricultura, Funció Pública i secretari d'Estat d'Indústria, en el qual fou succeït per Judith Uwizeye. En 2010 va abandonar el govern després de les denúncies de l'oposició per possibles contractacions il·legals en el seu ministeri. La recerca va descartar qualsevol responsabilitat de Murezeki. Abans del seu nomenament com a cap de govern va haver de disculpar-se públicament per una carta que va escriure en 1973 defensant la reducció de la presència de tutsis en l'administració i l'educació. El juliol de 2014 el president Paul Kagame va anunciar la destitució del govern liderat per Pierre Habumuremyi i el nomenament de Murekezi, sense donar cap explicació dels motius de la seva decisió.
Anastase Murekezi també és membre del Consell de Lideratge de Compact2025, una associació que desenvolupa i divulga assessorament basat en l'evidència als polítics i altres responsables de la decisió per acabar amb la fam i la desnutrició en els propers 10 anys.

## Referències

* ↑ «Rwanda» (en anglès). Rulers.org. [Consulta: 31 juliol 2014].
* ↑ «Kagame sacks prime minister, cabinet reshuffle expected» (en anglès). New Vision, 23-07-2014. Arxivat de l'original el 2015-02-14. [Consulta: 31 juliol 2014].
* ↑ «Anastase Murekezi nommé nouveau Premier ministre du Rwanda» (en francès). Radio France Internationale, 24-07-2014. [Consulta: 31 juliol 2014].
* ↑ Leadership Council members from the website of the Compact 2025 partnership
# Recreation

Recreation és una pel·lícula muda de la Keystone dirigida i protagonitzada per Charles Chaplin. Amb una durada de mitja bobina (7 minuts) es considerada una obra menor en la seva filmografia. Es va estrenar conjuntament amb el reportatge de viatges “The Yosemite” el 13 d’agost de 1914.

## Argument

Charlot està deprimit i sense un ral per lo que es prepara per llençar-se a l’estany d'un parc. Ràpidament canvia d'opinió quan apareix una noia atractiva i comença a coquetejar amb ella. Tanmateix, el seu xicot, un mariner, els descobreix i es produeix una baralla amb Charlot. Poc després dos policies s'impliquen en la baralla. La pel·lícula acaba amb tothom caient l'estany.

## Repartiment

* Charlie Chaplin (Charlot)
* Charles Bennett (mariner)
* Helen Carruthers (la noia)
* Edwin Frazee (policia baix)
* Edwin Nolan (policia alt)
El paper de la noia ha estat assignat a diferents actrius segons la font: Peggy Page, Helen Carruthers, o Norma Nichols.

## Referències

* 1 2 Neibaur, James L. Early Charlie Chaplin: The Artist as Apprentice at Keystone Studios (en anglès). Scarecrow Press, 2012, p. 124. ISBN 978-0-8108-8242-3.
* 1 2 wade, chris. Charlie Chaplin: The Complete Film Guide (en anglès). Lulu.com, 2019-07-12, p. 66-67. ISBN 978-0-244-20107-4.
* ↑ George, Dylan. Charlie Chaplin: Essential Hollywood (en anglès). Character-19, 2020-10-13.
* ↑ Chaplin, Charlie. Charlie Chaplin: Interviews (en anglès). Univ. Press of Mississippi, 2005, p. xxvii. ISBN 978-1-57806-702-2.
* ↑ «Recreation» (en anglès). Silent Era : Progressive Silent Film List. [Consulta: 12 febrer 2023].

## Enllaços externs

* Recreation a YouTube
# Torrent del Coll de Portella

El torrent del Coll de Portella és un torrent del terme municipal de Monistrol de Calders, al Moianès.
Es forma en el vessant sud-est del Coll de Portella, al sud-oest del Serrat de Brusa, des d'on davalla cap al sud-est pel costat nord-oest del Sot de l'Abellar, a llevant de la masia del Bosc. Des d'alli davalla cap al sud-est pel costat oriental del Sot de l'Abellar, i s'aboca en el torrent de la Baga de l'Abellar a la zona dels Casalons.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# Clorocruorina

La clorocruorina és una hemoproteïna portadora de l'oxigen de molts anèl·lids, i destaca perquè té un aspecte verd quan està desoxigenada (en contrast amb el vermell fosc de l'hemoglobina), tot i que és d'un vermell clar quan està oxigenada. La seva estructura és molt similar a la de l'eritrocruorina (que també és molt similar a múltiples subunitats de la mioglobina, i conté moltes subunitats semblants a la mioglobina de 16-17kDa arranjades en un complex gegant de més de cent subunitats amb proteïnes entrellaçades, amb un pes total de més de 3.600kDa. Degut a la seva estructura de macromolècula gegant, la clorocruorina flota lliurement a la sang. L'única diferència significativa entre la clorocruorina i l'eritrocruorina és que la primera té una estructura dels grups hemo anormal.

## Referències

* ↑ Pallavicini A., Negrisolo E. Barbato R. et al. «The primary structure of globin and linker chains from the chlorocruorin of the polychaete Sabella spallanzanii». J. Biol. Chem., 276, 28, Juliol 2001, pàg. 26384–90. Arxivat de l'original el 2020-05-28. DOI: 10.1074/jbc.M006939200. PMID: 11294828 [Consulta: 1r juliol 2009].

## Enllaços externs

* «Clorocruorina» (en anglès). Medical Subject Headings.
# XxxHolic

xxxHolic (també escrit ×××HOLiC o XXXHOLiC) és un manga seinen de CLAMP que es publica setmanalment a la revista Weekly Young Magazine (editorial Kodansha) des de l'any 2003. A Espanya també es pot adquirir el manga publicat per Norma Editorial.
La primera versió animada va arribar l'any 2005 amb la pel·lícula xxxHolic: El Somni d'Una Nit d'Estiu (劇場版 xxxHOLiC 真夏ノ夜ノ夢 Gekijouban xxxHOLiC Manatsu no Yoru no Yume). El DVD de la pel·lícula va sortir a la venda el 25 de febrer de l'any 2006 i el 6 d'abril del mateix any es va començar a emitre l'anime al Japó, que constaria de 24 episodis.
Cal destacar també que una segona temporada de l'anime ha sigut confirmada, encara que amb prou feines hi ha gaire informació revelada.

## Argument

El protagonista de la sèrie és en Kimihiro Watanuki, un estudiant d'institut que contínuament és assetjat per monstres, fantasmes i esperits que se senten atrets cap a ell. Aquests monstres són invisibles per la gent sense poders, per la qual cosa la gent el tracta d'estrany o boig. Tot canvia quan un dia entra en una botiga on es concedeixen desitjos.
La botiga pertany a la Yūko Ichihara, una poderosa bruixa del Japó actual. Aquesta ofereix a en Watanuki la possibilitat de deixar de veure els esperits i criatures estranyes si paga un preu d'igual valor a l'energia que ella requereix per dur a terme la tasca esmentada. La Yūko s'adona que en Watanuki té una gran habilitat amb les mans i en les feines dures. Per tant, es decideix que en Watanuki haurà de treballar a la botiga de la Yūko duent a terme les feines de casa i encàrrecs estranys fins que n'hi hagi prou per concedir-li el desig.
Aviat, altres personatges es veuran involucrats a la vida d'en Watanuki, incloent-hi el seu gran amor, la Himawari Kunogi, i el seu "rival", en Shizuka Dōmeki. L'amistat entre ells cada cop es va estrenyent més, tot i l'odi que sent en Watanuki cap a en Dōmeki, aquest se sent indiferent. Un altre tema recurrent en la trama del manga és el canvi que sobrevindrà a en Watanuki a causa de les experiències que viurà després d'haver conegut a una persona. Si aquesta persona és la Yūko o en Dōmeki, encara no se sap. Tot i així, sabem que està vinculat entre els dos i que la seva relació estava predestinada.

## Referències

* ↑ Weekly Young Magazine a ramenparados
* ↑ xxxHolic al waeb de Norma Editorial
* ↑ XxxHolic a Internet Movie Database (anglès)
* ↑ xxxHOLiC second season announced!, Production IG, 17 d'agost de 2007
* ↑ xxxHolic a xxxholic.wikia

## Vegeu també

* Cromartie High School
# Tocro comú

El tocro comú (Odontophorus gujanensis) és una espècie d'ocell de la família dels odontofòrids (Odontophoridae) que habita zones de selva i vegetació secundària des del sud de Costa Rica i Panamà, fins a Amèrica del Sud, cap a l'est fins a Guaiana i cap al sud fins al centre de Bolívia i el Brasil amazònic.

## Referències

* ↑ «Tocro comú». Cercaterm. TERMCAT, Centre de Terminologia. Rev. 11 octubre 2024(català)
# La Danseuse microscopique

La Danseuse microscopique va ser un curtmetratge mut de 1902 dirigit per Georges Méliès. Va ser estrenat per la Star Film Company de Méliès. Dura menys de tres minuts.

## Argument

El mag deixa aparèixer el seu assistent i, a poc a poc, treu sis ous de la seva boca. Els aixafa en un plat i els llença al barret. Aleshores en treu un ou gran, que col·loca sobre la taula i l'engrandeix encara més. A continuació, utilitza un encanteri per treure'n una nena petita de la mida d'una nina, que comença a ballar sobre la taula. L'engrandeix a la mida humana i l'asseu en un tamboret. Mentre l'assistent s'enfila a la caixa de fusta, el mag cobreix el ballarí amb una manta i gira les dues. Tots tres s'agafen de la mà i s'inclinen davant el públic imaginari. Finalment, l'assistent comença a cortejar la dona, la qual cosa molesta tant el mag que aquest l'allunya d'ella d'una patada i se'n va amb ella.

## Referències

* ↑ La Danseuse microscopique a filmweb.pl
* ↑ La Danseuse microscopique a csfd.cz
# El Grony

El Grony és una muntanya de 884 metres que es troba entre els municipis de Bellprat, a la comarca de l'Anoia i de Pontils, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Clormanganokalita

La clormanganokalita és un mineral de la classe dels halurs que pertany al grup de la rinneïta. El seu nom fa al·lusió a la seva composició, que conté clor, manganès i potassi (kalium, en llatí).

## Característiques

La clormanganokalita és un clorur de potassi i manganès de fórmula química K₄MnCl₆. Cristal·litza en el sistema trigonal en forma de romboedres, que poden estar agrupats de forma paral·lela. La seva duresa a l'escala de Mohs és 2,5.
Segons la classificació de Nickel-Strunz, la clormanganokalita pertany a «03.CJ - Halurs complexos, amb MX₆ complexes; M = Fe, Mn, Cu» juntament amb els següents minerals: rinneïta, eritrosiderita, kremersita, mitscherlichita, douglasita, redikortsevita, zirklerita.

## Jaciments

La clormanganokalita va ser descoberta al Vesuvi (Província de Nàpols, Itàlia). Es tracta de l'únic indret on ha estat trobada aquesta espècie mineral.

## Referències

* 1 2 «Chlormanganokalite» (en anglès). Mindat. [Consulta: 7 novembre 2015].
* ↑ «Chlormanganokalite» (en anglès). Handbook of Mineralogy. Arxivat de l'original el 3 de març 2016. [Consulta: 4 novembre 2017].
# Warszewiczia coccinea

Warszewiczia coccinea és una espècie de planta del gènere Warszewiczia i que pertany a la família Rubiaceae. És una planta arbustiva que pot arribar a presentar la mida d'un arbre petit i que es troba principalment a l'Amèrica Central i del Sud, així com a Trinitat i Tobago, on creix abundantment en terres planes i humides, en semi-ombra i en els vessants boscosos més baixos. La planta també es coneix com a ponsètia salvatge, orgull de Trinitat o chacònia, aquest últim nom, en honor de l'últim governador espanyol de Trinitat, el general Chacón. Malgrat que moltes fonts indiquen que aquesta és la flor nacional de Trinitat i Tobago, el cert és que una esmena del senat del país de l'any 2018 va atorgar el títol de flor nacional al cultivar o varietat Warszewiczia var "David Auyong", ja que l'espècie Warszewiczia coccinea presentava una distribució àmplia a l'Amèrica del Sud, mentre que el cultivar era autòcton del país.

## Descripció

És un arbust de fulla perenne o un petit arbre de 4 a 6 metres d'alçada que floreix a intervals durant tot l'any, especialment als mesos humits entre el febrer i el novembre. Són remarcables les seves inflorescències amb bràctees brillants i vermelles i pètals grocs; les flors presenten de tres a cinc sèpals de color escarlata.

## Referències

* 1 2 3 4 5 Duncan, E. Julian «A Review on Warszewiczia coccinea (Vahl) Klotzsch – the ‘Chaconia’» (en anglès). Living World, Journal of the Trinidad and Tobago Field Naturalists' Club, 0, 0, 31-12-2007.
* 1 2 Kenny, J. S.. Flowers of Trinidad and Tobago (en anglès). Prospect Press/MEP, 2006. ISBN 9789769505780.
* 1 2 Winer, Lise. Dictionary of the English/Creole of Trinidad & Tobago: On Historical Principles (en anglès). McGill-Queen's Press - MQUP, 2009-01-16. ISBN 9780773576070.
* ↑ «Legal Supplement Part C to the “Trinidad and Tobago Gazette’’, Vol. 57, No. 151, 29th November, 2018» (en anglès). Senat de Trinitat i Tobago, 29-11-2018.
# Annie Burton

Annie L. Burton (prop del 1858 – ?) va ser una escriptora negra estatunidenca que el 1909 va escriure la seva autobiografia, Memories of Childhood's Slavery Days. La seva data de mort és incerta.

## Vida

Annie Burton va néixer essent esclava en una plantació propera a Clayton, Alabama i fou alliberada per l'exèrcit de la Unió quan era una nena. El seu pare era un home blanc de Liverpool, Anglaterra, que tenia una plantació propera i morí a Lewisville, Alabama el 1875.
El 1879 va emigrar al nord dels Estats Units després de la Guerra Civil dels Estats Units. Va viure a Boston i a Nova York, a on va sobreviure treballant de cuinera i de bugadera. En la seva autobiografia, publicada el 1909, Burton relata que el final de l'esclavitud, pels afroamericans, no és només un moment per a començar una nova vida, si no també un temps per redefinir les seves vides: "Burton's Memories of Childhood's Slavery Days" no només detalla el pas físic de l'esclavitud a la llibertat d'una dona, sinó també des del rol de proscrit a la creació d'una nova identitat d'un mateix."

## Bibliografia

* Burton, Annie L. Memories of Childhood's Slavery Days, Boston: Ross Publishing Company, 1909.
* Pierce, Yolanda. "Her refusal to be recast(e): Annie Burton's narrative of resistance". The Southern Literary Journal 36.2 (2004). Gale Biography in Context. 13 de setembre de 2012.
* Bolden, Tonya, "Biographies". Digital Schomburg African American Women Writers of the 19th Century.

## Referències

* ↑ «Burton, Annie L.». A: Commire. Women in World History: A Biographical Encyclopedia. Waterford, Connecticut: Yorkin Publications, 2002. ISBN 0-7876-4074-3.
* ↑ Annie L. Burton, "Memories of Childhood's Slavery Days", in Women's Slave Narratives, Dover Publications, 2006, p. 5.
* ↑ Margaret Busby (ed.), "Annie L. Burton", Daughters of Africa, London: Cape, 1992, p. 145.
* ↑ Pierce, Yolanda. "Her refusal to be recast(e): Annie Burton's narrative of resistance". The Southern Literary Journal 36.2 (2004). Gale Biography in Context. September 13, 2012.

## Enllaços externs

* Obres de o sobre Annie Burton a Internet Archive
* audiobooks de domini públic librivox.org
# Eduardo García León

Eduardo García León, també conegut com a Edu García (Sevilla, 13 de juliol de 1969) és un exfutbolista i entrenador andalús. És germà dels també futbolistes Moisés i Gerardo García León.

## Trajectòria

Va començar a destacar al CA Osasuna, amb qui debuta a primera divisió a la campanya 88/89. Durant quatre anys apareixeria esporàdicament a l'equip navarrés, fins que a l'estiu de 1992 marxa al Racing de Santander. Els càntabres estaven a Segona Divisió i Edu García va ser un dels jugadors més importants amb 34 partits. El Racing puja a la màxima categoria, però el sevillà no té massa continuïtat i tan sols disputa 8 partits de la temporada 93/94.
Entre 1994 i 1999 va romandre en equips de Segona B, com el Granada CF, i per la temporada 99/00 retorna a la categoria d'argent amb l'Elx CF, amb qui marcaris sis gols en 34 partits. A l'any següent recala a l'Albacete Balompié, on passaria una temporada abans d'anar-se'n a l'Hèrcules CF.
Després de la seua retirada, exerciria com a tècnic per al CD Logroñés.

## Enllaços externs

* Fitxa d'Edu García
# Regió de Landquart

La Regió de Landquart és una de les 11 regions del cantó dels Grisons (Suïssa). És una regió amb l'alemany com a llengua oficial i està formada per 10 municipis repartits en 2 cercles comunals. Té una població de 23441 habitants (cens de 2007) i una superfície de 193,23 km².

## Municipis

Cercle de Fünf Dörfer :
| Nom | Població (Des. 2007) | Superfície in km² | Núm. OFS |
| Haldenstein | 920 | 18.56 | 2941 |
| Igis | 7432 | 10.88 | 2942 |
| Mastrils | 539 | 7.98 | 2943 |
| Trimmis | 3046 | 42.87 | 3053 |
| Untervaz | 2288 | 27.72 | 2946 |
| Zizers | 3169 | 11.01 | 2947 |
Cercle de Maienfeld :
| Nom | Població (Des. 2007) | Superfície in km² | Núm. OFS |
| Fläsch | 592 | 19.94 | 2951 |
| Jenins | 792 | 10.54 | 2952 |
| Maienfeld | 2506 | 32.33 | 2953 |
| Malans | 2157 | 11.40 | 2954 |

## Fusions

* Municipis el 2007
* 2008: Says i Trimmis → Trimmis

## Vegeu també

* Regions del Cantó dels Grisons